Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu “Grozījumi Ministru kabineta 2015. gada 11. augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”” un tā anotāciju** |

 (dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | **17.05.2021.** |
|  |  |
| Saskaņošanas dalībnieki | Elīna Zariņa, Finanšu ministrijas Eiropas Savienības (turpmāk – ES) fondu stratēģijas departamenta Cilvēkkapitāla attīstības nodaļas vecākā eksperte |
|  |
|  | Ilze Freiberga, Finanšu ministrijas ES fondu investīciju pārvaldības departamenta Es fondu investīciju finanšu analīzes nodaļas vecākā eksperte |
|  | Kristaps Auders-Balodis, Centrālās finanšu un līgumu aģentūras Publiskās pārvaldes attīstības projektu nodaļas vadītājas vietnieks |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|  | Finanšu ministrijas |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Vispārīgs komentārs. | **Finanšu ministrija**Ņemot vērā 2020.gada 22.septembra MK sēdes protokollēmuma Nr. 55 30. paragrāfa (turpmāk - protokols Nr.55; 30.§) 2.1. un 2.2. apakšpunktos noteikto atrunu par Eiropas Savienības struktūrfondu un Kohēzijas fonda (turpmāk – ES fondi) ietaupījumu reciklēšanas aizliegumu, lai nodrošinātu virssaistību neitrālu ietekmi uz valsts budžetu, jautājums par projekta Nr. 9.1.1.1/15/I/001 “Subsidētās darbavietas bezdarbniekiem” un projekta Nr. 9.1.1.2/15/I/001 “Atbalsts ilgstošajiem bezdarbniekiem” (turpmāk – projekts Nr. 9.1.1.2/15/I/001) ietaupījumu pārdali uz projektu Nr. 9.1.1.3/15/I/001 “Atbalsts sociālajai uzņēmējdarbībai” (turpmāk – projekts Nr. 9.1.1.3/15/I/001) skatāms kontekstā ar potenciālo slogu valsts budžetam gadījumā, ja Eiropas Sociālā fonda (turpmāk – ESF) virssaistības tiktu pārceltas uz REACT-EU. Tādējādi gala lēmums par ESF atlikumu pārdali, tiks pieņemts tajā brīdī, kad būs apzināti visi riski un MK apstiprināti darbības programmas “Izaugsme un nodarbinātība” (turpmāk – DP) grozījumi par REACT-EU finansējuma piesaisti (turpmāk – DP grozījumi Nr.7 par REACT-EU).Līdz ar to, FM kā ES fondu vadošā iestāde aicina LM pagaidām nevirzīt tālākai skaņošanai noteikumu projektu un sagaidīt DP grozījumu Nr.7 par REACT-EU apstiprināšanu MK. Informējam, ka, vienlaikus ar MK lēmumu par DP grozījumu Nr.7 par REACT-EU apstiprināšanu (ja esošās ESF virssaistības tiks pārceltas uz REACT – EU), no vadošās iestādes puses plānojam MK protokollēmuma projektā rosināt atcelt MK protokola Nr.55 30.§) 2.1. un 2.2. apakšpunktā noteiktos ESF atlikumu reciklēšanas ierobežojumus. | **Vienošanās panākta saskaņošanas procesā.**Ņemot vērā, ka DP grozījumi Nr.7 ir saskaņoti rakstiskās procedūras ietvaros un tos plānots iesniegt Valsts kancelejā virzībai izskatīšanai MK sēdē 08.06.2021. un lai nekavētu 9.1.1.3. pasākuma īstenošanai nepieciešamā finansējuma piesaisti, saskaņojot ar FM tehniskus precizējumus un jautājumus, kas tieši nav saistīti ar DP grozījumiem Nr.7, noteikumu projekts tiek virzīts saskaņošanai. Vienlaikus vēršam uzmanību, ka saistītajiem grozījumiem, pārdalot finansējumu no 9.1.1.1. pasākuma un pagarinot atsevišķu Covid -19 seku mazināšanas pasākumu elementu (individuālo aizsardzības līdzekļu izmaksas pasākumā iesaistītajiem bezdarbniekiem un kritēriju atvieglojumi, iesaistot personas algotos pagaidu sabiedriskos darbos), lai nodrošinātu to nepārtrauktību 9.1.1.1. pasākuma ietvaros, jāstājas spēkā līdz 30.06.2021. Papildus, ņemot vērā FM iebildumā sniegto informāciju par plānoto MK protokola Nr. 55 30.§) 2.1. un 2.2. apakšpunktā noteikto ESF atlikumu reciklēšanas ierobežojumu atcelšanu, attiecīgi precizēts MK protokollēmuma projekts. | Vispārīgs komentārs.Skat. precizēto MK protokollēmumu. |
| 2. | Skat. noteikumu projekta anotāciju. | **Finanšu ministrija**Lūdzam papildināt anotāciju ar pamatojumu, kāpēc salīdzinoši īsā laika posmā nepieciešams par 2 500 000 euro palielināt DP 9.1.1.specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” (turpmāk – 9.1.1.3. pasākums) kopējo attiecināmo finansējumu, ņemot vērā, ka iepriekš ar DP grozījumiem Nr.6 (apstiprināti MK sēdē 2020.gada 30.jūnijā (prot. Nr. 42 59. §) tika samazināts 9.1.1.3. pasākuma kopējais attiecināmais finansējums par 2 528 038 euro (2 148 832 euro ESF finansējums, 379 206 euro valsts budžeta finansējums), pamatojot to ar ietaupījumu, kas izveidojies atbilstoši sociālo uzņēmumu attīstības tendencēm un finanšu atbalsta (dotācijas) pieprasījumam, kas ir būtiski mazāks par sākotnēji plānoto (t.sk. COVID – 19 krīzes un tās seku ietekmē). | **Ņemts vērā.**Noteikumu projekta anotācija papildināta ar pamatojumu. | Skat. precizēto noteikumu projekta anotāciju. |
| 3. | Skat. noteikumu projekta anotāciju. | **Finanšu ministrija**Pamatojoties uz Kohēzijas politikas fondu vadības informācijas sistēmā pieejamo informāciju, projekts Nr.9.1.1.2/15/I/001 ir statusā “Līgums” un tā līguma summa ir atbilstoša DP 9.1.1.specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2.pasākuma “Ilgstošo bezdarbnieku aktivizācijas pasākumi” (turpmāk - 9.1.1.2.pasākuma) pieejamam finansējumam, tādējādi projektā paredzamais finansējuma atlikums juridiski bez līguma grozījumiem pārdalei nav pieejams, pat ja horizontāls lēmums par ESF atlikumu reciklēšanu tiktu pieņemts (skat. 1.iebildumu).Attiecīgi anotācijā ir nepieciešams papildinājums par neatbilstoši veikto izdevumu statusu projektā un sadarbībā ar CFLA plānotajām rīcībām attiecībā uz projekta Nr.9.1.1.2/15/I/001 finansējuma atlikuma atbrīvošanu pārdalei, kā arī plānoto 9.1.1.2.pasākuma finansējuma atlikuma pārdales mērķi (proti, uz 9.1.1.3.pasākumu). | **Ņemts vērā.**Papildināta informācija anotācijas II sadaļā un III sadaļas 6.punktā. | Skat. precizēto noteikumu projekta anotāciju. |
| 4. | Skat. noteikumu projektu. | **Finanšu ministrija**Lūdzam papildināt noteikumu projekta 4. punktu ar precizējumiem MK noteikumu Nr. 467 19.2. apakšpunkta otrajā teikumā atbilstoši veiktajām izmaiņām apakšpunkta pirmajā teikumā “Finanšu atbalstu, konsultāciju atbalstu, un valsts sociālās apdrošināšanas obligāto iemaksu darba devēja daļas kompensāciju un vienreizēja darba algas kompensāciju sniedz kā de minimis atbalstu, ņemot vērā šo noteikumu V nodaļā minētos de minimis atbalsta ierobežojumus. Iesniedzot finanšu atbalsta pieteikumu un piešķirot finanšu atbalstu, ievēro arī šādus nosacījumus:”. | **Ņemts vērā.**Noteikumu projekta 4.punkts papildināts. | Skat. precizēto noteikumu projektu. |
| 5. | Skat. noteikumu projektu. | **Finanšu ministrija**Lūdzam papildināt noteikumu projektu ar nosacījumu, ka finansējuma saņēmējs plāno piešķirt grantus, piemēram, līdz 2023.gada 30.jūnijam (MK noteikumos Nr. 467 noteiktais pasākuma īstenošanas termiņš), ja būs pieejams finansējums. | **Ņemts vērā.**Precizēts noteikumu projekta 4.punkts, nodrošinot vienotu izpratni, ka atbalsts sociālajiem uzņēmumiem (t.sk. finanšu atbalsts) var tikt piešķirts tikai 9.1.1.3. pasākumam pieejamā finansējuma ietvaros. | 19.2. mērķa grupas nodrošinājuma izmaksas – finanšu atbalsts (dotācijas veidā) pasākuma dalībniekiem un sociālajiem uzņēmumiem šo noteikumu 17.4. apakšpunktā minētās atbalstāmās darbības ietvaros, konsultācijas sociālajiem uzņēmumiem šo noteikumu 17.4.1 apakšpunktā minētās atbalstāmās darbības ietvaros, kā arī valsts sociālās apdrošināšanas obligāto iemaksu darba devēja daļas kompensācija un vienreizēja darba algas kompensācija šo noteikumu 17.4.2 apakšpunktā minētās atbalstāmās darbības ietvaros. Finanšu atbalstu, konsultāciju atbalstu, valsts sociālās apdrošināšanas obligāto iemaksu darba devēja daļas kompensāciju un vienreizēju darba algas kompensāciju **sniedz pasākumam pieejamā finansējuma ietvaros** kā *de minimis* atbalstu, ņemot vērā šo noteikumu V nodaļā minētos *de minimis* atbalsta ierobežojumus. |
| 6. | Skat. noteikumu projektu. | **Finanšu ministrija**Lūdzam papildināt noteikumu projektu ar punktu, nosakot, ar kuru brīdi tiks piemērota vienreizējā darba algas kompensācija sociālajiem uzņēmumiem. | **Ņemts vērā.**Noteikumu projekts papildināts ar 8.punktu, nosakot vienreizējas darba algas kompensācijas piemērošanas periodu. | 8. Papildināt noteikumus ar 54. punktu šādā redakcijā:“54. Šo noteikumu 19.2. apakšpunktā minēto vienreizējo darba algas kompensāciju finansējuma saņēmējs piešķir par nodarbinātajām personām, kuras ir uzsākušas darba attiecības ar šo sociālo uzņēmumu pēc 2021. gada 31. marta.” |
| 7. | Skat. noteikumu projekta anotāciju. | **Finanšu ministrija**Lūdzam papildināt anotācijas I sadaļas “Tiesību akta projekta izstrādes nepieciešamība” (turpmāk – I sadaļa) 2. punkta 2. lapaspusē norādīto teikumu “Pieņemot, ka vienas personas vidējā alga (ar zemāku noslodzi nekā nodarbinātajiem bez invaliditātes) būs vidēji 46% no vidējās algas tautsaimniecībā (1 118 euro) un ka tā tiks kompensēta projekta ietvarā 21 mēnesi (kompensējot VSAOI darba devēja daļu iemaksas, kas veiktas par periodu no š.g. 1.janvāra), kopējā nepieciešamā summa VSAOI kompensāciju izmaksai indikatīvi ir 234 388 euro” ar noteiktās summas aprēķinu. | **Ņemts vērā.**Noteikumu projekta anotācija papildināta. | Skat. precizēto noteikumu projekta anotāciju. |
| 8. | Skat. noteikumu projekta anotāciju. | **Finanšu ministrija**Lūdzam skaidrot un precizēt anotācijas I sadaļas 2. punkta 2. lapaspusē norādīto teikumu “Savukārt, paredzot papildu atbalstu vienreizējās kompensācijas formā, ja nodarbinātā persona ar invaliditāti vai GRT pirms darba attiecību uzsākšanas ir bijusi reģistrēta NVA bezdarbnieka statusā, šādu nodarbināto personu skaits (papildus iepriekš minētajiem 92) indikatīvi varētu sasniegt 33”, kur minēts, ka papildus iepriekš minētajām 92 personām papildus kompensācija indikatīvi būtu izmaksājama 33 personām ar invaliditāti vai GRT ja personas pirms darba attiecību uzsākšanas ir bijušas reģistrētas Nodarbinātības valsts aģentūrā (turpmāk – NVA) bezdarbnieka statusā. Savukārt iepriekš tekstā minēts, ka 92 personas sastāda nodarbinātās personas (t.sk. bezdarbnieku) ar invaliditāti un GRT. No minētā pamatojuma nav viennozīmīgi skaidrs, vai vienreizējās kompensācijas plānots apmaksāt indikatīvi par 33 personām vai par 125 personām (t.i., 92 + 33 personas). Vienlaikus lūdzam papildināt anotāciju ar skaidrojumu, vai vienreizējās kompensācijas paredzēts izmaksāt par projektā jauniem iesaistītām personām, vai paredzētās kompensācijas plānos izmaksāt par personām, kuras ir jau iesaistītas projektā, kā arī papildināt, ar kuru brīdi paredzēts izmaksāt vienreizējās kompensācijas. Ja plānotās vienreizējās kompensācijas plānots izmaksāt par jaunām iesaistītām personām (t.sk. bezdarbniekiem), tad saskatām, ka tas veidos pozitīvu ietekmi uz projektā noteikto iznākuma rādītāju un indikatīvi pārsniegs šī brīža noteikumu projektā samazināto iznākuma rādītāju. | **Ņemts vērā.**Noteikumu projekta anotācija papildināta. | Skat. precizēto noteikumu projekta anotāciju. |
| 9. | Skat. noteikumu projekta anotāciju. | **Finanšu ministrija**Lūdzam skaidrot anotācijas I sadaļas 2. punktā, vai fakts, ka noteikumu projekts tiek papildināts ar vienreizēju darba algas kompensāciju sociālajiem uzņēmumiem, kas nodarbina personas ar invaliditāti un personas ar GRT, ja tās pirms darba attiecību uzsākšanas ir reģistrējušās NVA, un kompensāciju plānots izmaksāt kā mēnešalgu par pirmo pilno kalendāro nodarbinātības mēnesi, nenostāda sociālās uzņēmējdarbības darba devējus priviliģētākā stāvoklī salīdzinājumā ar citiem darba devējiem, kas piedalās citos atbalsta pasākumos personām ar GRT. | **Ņemts vērā.**Noteikumu projekta anotācija papildināta. | Skat. precizēto noteikumu projekta anotāciju. |
| 10. | Skat. noteikumu projekta anotāciju. | **Finanšu ministrija**Lūdzam papildināt anotācijas I sadaļas 2. punkta 2. lapaspusē norādīto teikumu “Izmantojot iepriekš aprakstītos pieņēmumus par nodarbināto personu vidējām algām un nodarbinātības laiku, papildus nepieciešamā summa kompensāciju izmaksai indikatīvi ir 102 000 euro” ar noteiktās summas aprēķinu. | **Ņemts vērā.**Noteikumu projekta anotācija papildināta. | Skat. precizēto noteikumu projekta anotāciju. |
| 11. | Skat. noteikumu projekta anotāciju. | **Finanšu ministrija**Lūdzam papildināt anotācijas I sadaļas 2. punktu ar LM prognozēm un vērtējumu par iespējām 2021.–2027. gada plānošanas periodā atbalstu sociālajai uzņēmējdarbībai sniegt finanšu instrumentu veidā, ņemot vērā anotācijā minēto, ka “Vienlaikus ietekme uz finanšu atbalsta pieteikumu iesniegšanas intensitāti varētu būt LM plāniem 2021. -2027. gada plānošanas periodā piedāvāt sociālajiem uzņēmumiem atbalstu nevis tikai grantu, bet kombinētu finanšu instrumentu veidā (granti un aizdevumi), kas daudziem sociālajiem uzņēmumiem sākotnēji varētu šķist salīdzinoši neērtāks atbalsts.” Lūdzam anotācijā skaidrot, vai LM saredz kādus riskus šī ieviešanas mehānisma īstenošanā un vai plāno kādas darbības šī riska novēršanai. Vēršam uzmanību, ka izvērtējumā “Tirgus nepilnību sākotnējais (ex-ante) novērtējums Eiropas Savienības struktūrfondu un Kohēzijas fonda 2021.–2027.gada plānošanas perioda atbalstam finanšu instrumentu veidā” (izstrādes laiks: 2019. gada decembris – 2020. gada oktobris) ietvertos secinājumus un LM apņemšanos (19.10.2020. apliecinājums Nr.38-3-01/1534 par finanšu instrumentu izmantošanu ES fondu 2021.–2027. gada plānošanas perioda ieguldījumos) īstenot 4.3.3. SAM sociālās uzņēmējdarbības pasākumu finanšu instrumentu (grantu un aizdevumu) veidā. | **Ņemts vērā.**Noteikumu projekta anotācija papildināta. | Skat. precizēto noteikumu projekta anotāciju. |
| 12. | Skat. noteikumu projekta anotāciju. | **Finanšu ministrija**Lūdzam precizēt anotācijas III sadaļas “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) 5. ailes “2022.gada izmaiņas, salīdzinot ar vidēja termiņa budžeta ietvaru 2022. gadam” 1. punktu “Budžeta ieņēmumi”, ņemot vērā, ka 2022. gadā veidojas izmaiņas 1 424 805 euro apmērā (vidēja termiņa budžeta ietvarā apstiprināts ESF finansējums – 1 306 842 euro, pēc noteikumu projekta spēkā stāšanās ESF finansējums – 2 731 647 euro) nevis 1 424 804 euro apmērā. Vienlaikus precizējams anotācijas III sadaļas 3. punkts “Finansiālā ietekme” un 5. punkts “Precizēta finansiālā ietekme”. | **Ņemts vērā.**Noteikumu projekta anotācijas III sadaļa precizēta. | Skat. precizēto noteikumu projekta anotāciju. |
| 13. | Skat. noteikumu projekta anotāciju. | **Finanšu ministrija**Lūdzam precizēt anotācijas III sadaļas 6. punktu, norādot, ka MK noteikumu projekti par grozījumiem 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” (turpmāk – 9.1.1.1. pasākums) un 9.1.1.2. pasākuma MK noteikumos paredz samazināt 9.1.1.1. pasākuma un 9.1.1.2. pasākuma kopējo finansējumu, novirzot to 9.1.1.3. pasākumam, lai nodrošinātu papildu atbalstu sociālajiem uzņēmumiem, t.i 104 455 euro (no 9.1.1.2.) + 2 395 545 euro (no 9.1.1.1) = 2 500 000 euro, kas tiek pārdalīts uz 9.1.1.3. pasākumu. | **Ņemts vērā.**Noteikumu projekta anotācijas III sadaļas 6.punkts precizēts. | Skat. precizēto noteikumu projekta anotāciju. |
| 14. | Skat. noteikumu projekta anotāciju. | **Finanšu ministrija**Lūdzam papildināt anotāciju ar skaidrojumu par ierosinātajiem DP grozījumiem atbilstoši samazinātajiem radītājiem. Kā arī lūdzam veikt attiecīgas izmaiņas 9.1.1. SAM rādītāju pasē. | **Ņemts vērā.**Noteikumu projekta anotācija papildināta. Sagatavotas attiecīgas izmaiņas 9.1.1. SAM rādītāju pasē un iesniegtas Finanšu ministrijai. | Skat. precizēto noteikumu projekta anotāciju. |
| 15. | Skat. noteikumu projekta anotāciju. | **Finanšu ministrija**Lūdzam papildināt anotāciju ar izvērtējumu par ierosināto grozījumu ietekmi uz projekta Nr.9.1.1.3/15/I/001 “Atbalsts sociālajai uzņēmējdarbībai” sociālo uzņēmumu finanšu atbalsta pieteikumu iesniedzējiem vai finanšu atbalsta saņēmējiem. | **Ņemts vērā.**Noteikumu projekta anotācija papildināta. | Skat. precizēto noteikumu projekta anotāciju. |
| 16. | Skat. noteikumu projekta anotāciju. | **Finanšu ministrija**Lūdzam papildināt anotāciju ar informāciju par to, kādiem intervences kodiem katra no izdevumu pozīcijām atbilst. | **Ņemts vērā.**Noteikumu projekta anotācija papildināta, norādot intervences kodu. | Skat. precizēto noteikumu projekta anotāciju. |
| 17. | Vispārīgs komentārs. | **Finanšu ministrija**Aicinām LM pirms grozījumu veikšanas apzināt visus iespējamos atlikumus 9.1.1.3. pasākuma ietvaros. | **Ņemts vērā.**Sagatavojot noteikumu projektu, sadarbībā ar finansējuma saņēmēju ir izvērtēts 9.1.1.3. pasākuma projekta "Atbalsts sociālajai uzņēmējdarbībai" budžets un detālais finanšu un darbību plāns. Pirms 9.1.1.3. pasākuma finansējuma palielināšanas ir precizētas visas budžeta pozīcijas atbilstoši projekta īstenošanas gaitai un pieejamai informācijai par projekta darbību atlikušajā laika periodā. Pēc noteikumu projekta spēkā stāšanās un 9.1.1.1. un 9.1.1.2. pasākuma projektu grozījumu, kas paredz samazināt finansējumu, novirzot to 9.1.1.3. pasākumam, stāšanās spēkā finansējuma saņēmējs attiecīgi precizēs projekta "Atbalsts sociālajai uzņēmējdarbībai" budžetu un iesniegs to Centrālajai finanšu un līgumu aģentūrai. Atbilstoši minētajiem pieņēmumiem/ aprēķiniem šobrīd 9.1.1.3. pasākuma ietvaros nav konstatēti atlikumi, kas nebūs iekļauti projekta budžetā pēc tā precizēšanas. | Vispārīgs komentārs. |
|  |  |

Inga Krīgere

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(paraksts)

Inga Krīgere, 67021561

Inga.Krigere@lm.gov.lv